Føroyska barnahjálpin hevur stuðlað børnum í Liberia síðani í 2008. Í løtuni fáa 180 børn har stuðul til skúlagongd frá føroyskum stuðulsforeldrum. Fremst frá v. sita Solomon og Martin, sum báðir búðu á barnaheiminum hjá Barnahjálpini. Solomon lesur til lærara og Martin er lærari og tekur eina leiðsluútbúgving nú. Teir arbeiða á bókasavninum, har børnini kunnu koma og gera skúlating aftaná skúlatíð. Florence, sum situr fremst, er leiðari fyri Føroysku barnahjálpina í Liberia. Hon er byrjað at lesa til sosialráðgeva. Florence, Caroline aftast t. h (varðaleiðari) og Elajah aftast t. v. (lærari) hava samband við øll børnini, sum fáa stuðul úr Føroyum. Tey syrgja m. a. fyri, at vit fáa jólakort, myndir og karakterbøkur frá stuðulsbørnunum. Tað siga Amy Hansen og Súsanna Vang, sum í september millum annað vóru og vitjaðu ein skúla í Kenja, ið er rikin við peningi føroyskum stuðlum gjøgnum Barnahjálpina. Í Góðan Morgun Føroyar greiddu tær frá nøkrum av sínum upplivingum. Sára Jógvansdóttir, sum var við á ferðini, gjørdi innslagið. Fleiri teirra eru foreldraleys og hava einki netverk, sum kann hjálpa teimum. Tí royna vit at hjálpa okkara ungu at fáa eina útbúgving, sum kann gera tað lættari hjá teimum at standa á egnum beinum. –Tað er stuttligt at síggja menningina hjá børnunum og teimum ungu, sum fáa hjálpina, og at summi teirra nú taka lut í sjálvbodnum arbeiði í sínum egna landi, segði Rúna Sivertsen við Helga Abrahamsen, tá R 7 ringdi til Liberia at frætta um vitjanina har.